**Εκλογές** διεξάγονται στο **Μπουτάν** σε εθνικό (βουλευτικές) και σε τοπικά επίπεδα. Το δικαίωμα ψήφου είναι καθολικό για τους πολίτες που είναι ηλικίας 18 ετών και άνω.  Στις εθνικές εκλογές επιτρέπεται η περιορισμένη συμμετοχή κομμάτων για την Κάτω Βουλή και κατ' επέκταση για την εκτελεστική εξουσία που προτείνεται από την πλειοψηφία.

Η Βουλή αποτελείται από δύο σώματα. Η **Εθνοσυνέλευση του Μπουτάν** είναι η Κάτω Βουλή και απαρτίζεται από 47 μέλη (το 2011). Ο μέγιστος αριθμός εδρών είναι 55, με κάθε βουλευτή να εκπροσωπεί μία μονοεδρική περιφέρεια. Μεταξύ των ετών 2008 και 2011, το κυβερνών Κόμμα Ειρήνης και Ευημερίας του Μπουτάν κέρδισε 45 έδρες και το αντιπολιτευόμενο Δημοκρατικό Κόμμα του Λαού (PDP) άλλες 2.

To **Εθνικό Συμβούλιο του Μπουτάν** είναι η Άνω Βουλή και απαρτίζεται από 20 μη κομματικά μέλη που εκλέγονται με την ψήφο του λαού από κάθε περιφέρεια (dzongkhag) και άλλα 5 μέλη, διορισμένα από τον βασιλιά. Οι πρώτες εκλογές για την ανάδειξη των μελών του Εθνικού Συμβουλίου διεξήχθησαν στις 31 Δεκεμβρίου 2007.

Πριν το 2007, το Μπουτάν διέθετε εθνικό κοινοβούλιο με ένα σώμα, γνωστό ως Τσογκντού. Με το Σύνταγμα του Μπουτάν το 2008, το κοινοβούλιο έγινε με δύο σώματα και οι πρώτες εκλογές για την ανάδειξη της Εθνοσυνέλευσης έγιναν την ίδια χρονιά. Τοπικές εκλογές διεξήχθησαν το 2011.

### Εθνοσυνέλευση

#### Πρόσφατες εκλογές (2023-24)

Κύριο λήμμα: Εκλογές Εθνοσυνέλευσης του Μπουτάν (2023-24)
#### 2008

Κύριο λήμμα: Εκλογές Εθνοσυνέλευσης του Μπουτάν (2008)

  

#### 2013

Κύριο λήμμα: Εκλογές Εθνοσυνέλευσης του Μπουτάν (2013)
Στις 31 Μαΐου και 13 Ιουλίου 2013 διενεργήθηκαν εκλογές για τα μέλη της Εθνοσυνέλευσης. Το αποτέλεσμα ήταν η νίκη του αντιπολιτευόμενου Δημοκρατικού Λαϊκού Κόμματος (PDP) κερδίζοντας τις 32 από τις συνολικά 47 έδρες. Ήταν οι δεύτερες γενικές εκλογές στην ιστορία της χώρας.

#### 2018

Κύριο λήμμα: Εκλογές Εθνοσυνέλευσης του Μπουτάν (2018)

### Εθνικό Συμβούλιο

#### 2018

Κύριο λήμμα: Εκλογές Εθνικού Συμβουλίου του Μπουτάν (2018)
Οι πιο πρόσφατες εκλογές για Εθνικό Συμβούλιο διεξήχθησαν στις 20 Απριλίου 2018.

#### 2007-2008

Οι πρώτες εκλογές για Εθνικό Συμβούλιο έγιναν (για 15 μέλη) στις 31 Δεκεμβρίου 2007, παρότι η διεξαγωγή τους είχε προγραμματιστεί αρχικά για τις 26 Δεκεμβρίου. Τα 5 μέλη εξελέγησαν στις 29 Ιανουαρίου 2008.
Το νέο Εθνικό Συμβούλιο είχε 25 μέλη, από τα οποία τα 20 εξελέγησαν άμεσα στις 20 περιφέρειες (dzongkhag) από 312.817 εγγεγραμμένους ψηφοφόρους και άλλα πέντε διορίστηκαν από τον βασιλιά.

#### 2013

Στις εκλογές για Εθνικό Συμβούλιο στις 23 Απριλίου 2013 εξελέγησαν τα 20 μέλη σε μονοεδρικές εκλογικές περιφέρειες, αντίστοιχες με τις 20 περιφέρειες της χώρας. Όλοι οι υποψήφιοι ήταν ανεξάρτητοι, καθώς τα μέλη του Εθνικού Συμβουλίου απαγορεύεται να ανήκουν σε κόμματα. Άλλα 5 μέλη διορίστηκαν από τον βασιλιά.

Αποτελέσματα
------------

| Κόμμα | Πρώτος γύρος | Δεύτερος γύρος |
| --- | --- | --- |
| Ψήφοι | % | Ψήφοι | % | Έδρες | +/– |
| Δημοκρατικό Κόμμα του Λαού | 68.650 | 32,53 | 138.760 | 54,88 | 32 | +30 |
| Κόμμα Ειρήνης και Ευημερίας του Μπουτάν | 93.949 | 44,52 | 114.093 | 45,12 | 15 | –30 |
| Druk Nyamrup Tshogpa | 35.962 | 17,04 |  |
| Druk Chirwang Tshogpa | 12.457 | 5,90 |
| **Σύνολο** | **211.018** | **100** | **252.853** | **100** | **47** | **0** |
| Εγγεγραμμένοι/συμμετοχή | 381.790 | 55,27 | 381.790 | 66,23 | – | – |
| Πηγή: Εκλογική Επιτροπή του Μπουτάν *a, b c* |

Παραπομπές
----------

1. ↑  Election Act 2008: §§ 100, 326–328
2. ↑  «National Council elections on December 26». Hindustan Times online. 21 Οκτωβρίου 2007. Αρχειοθετήθηκε από το πρωτότυπο στις 5 Ιουνίου 2011. Ανακτήθηκε στις 16 Μαΐου 2011.
3. ↑  Notification on Second Parliamentary Elections 2013: National Assembly Αρχειοθετήθηκε 2013-09-07 στο Wayback Machine. Election Commission of Bhutan
4. ↑  Ahmad, Omair (15 Ιουνίου 2013). «Experiments With Democracy in Bhutan». New York Times.. Ανακτήθηκε στις 19 Ιουλίου 2013.
5. ↑  Third Parliamentary Elections 2018: National Council Αρχειοθετήθηκε 2018-04-10 στο Wayback Machine. Election Commission of Bhutan
6. ↑  , The Hindu, 6 Νοεμβρίου 2012.
7. ↑  «Another shot at selection». Αρχειοθετήθηκε από το πρωτότυπο στις 22 Ιουλίου 2012. Ανακτήθηκε στις 22 Απριλίου 2018.
8. ↑  «312,817 voters on final electoral roll». Αρχειοθετήθηκε από το πρωτότυπο στις 22 Ιουλίου 2012. Ανακτήθηκε στις 22 Απριλίου 2018.
9. ↑  «Bhutan upper house polls on Dec 26 : Asia World». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 22 Απριλίου 2018.
10. ↑  NC elections in April 2013 BBS
11. ↑  Country Profile Αρχειοθετήθηκε 2013-06-02 στο Wayback Machine. IFES